பதில்: Safely Remove Hardware அனுமதித்த பின்னரே, யு.எஸ்.பி. ட்ரைவ் ஒன்றினை, கம்ப்யூட்டரிலிருந்து எடுக்கலாம் என்பது, டேட்டா பரிமாற்றத்தை மட்டும் கவனத்தில் வைத்து சொல்லப்படுவது அல்ல. இன்னும் சில பைல்கள் எழுதப்படாமல், காத்துக் கொண்டிருக்கலாம். குறிப்பிட்ட பைல் சார்ந்த சாப்ட்வேர் மூடப்பட்டிருந்தாலும், பைல்கள் பின்னால் எழுதப்படலாம். suspended, hibernated, அல்லது asleep நிலையில் கூட இந்த நிலை ஏற்படலாம். பிளாப்பிகளைப் பொறுத்த வரை, அவை ஒருமுறை அடையாளம் காணப்பட்டால், அதுவே அந்த பிளாப்பியின் நிரந்தர அடையாளம் ஆக இருக்கும். கம்ப்யூட்டர் ஆப்பரேட்டிங் சிஸ்டம் அதனைப் பயன்படுத்திக் கொள்ளும். ஆனால், யு.எஸ்.பி. ட்ரைவ் பொறுத்தவரை, ஒவ்வொருமுறை பயன்படுத்தப்படும் போதும், தனித்தனியாக, புதியதாக அடையாளம் காணப்படும்.